A MŰSZAKI KÖNYVTÁROS SZEKCIÓ JUBILEUMI SZAKMAI NAPJÁRA AZ OSZK MAGYAR KULTÚRA NAPI RENDEZVÉNYÉHEZ KAPCSOLÓDÓAN
Az Országos Széchényi Könyvtár Budavári Palota F épület VI. emeleti előadótermében 2012. január 19-én 10-16:30 óra között 
A konferencia előadásainak témakörei: Kellenek-e még műszaki könyvtárak, információs intézmények a XXI. században?    Könyvtárszakmai kérdések régen és ma: szakkönyvtári tájékoztatás, könyvtáros képzés.                                                          Az MKSZ eddigi tevékenységei a műszaki, intézményi és a vállalati könyvtárakért.                                                                                          Az MKSZ a határon túli magyar könyvtárakért végzett fejlesztő és támogató munkája.                                                                                 Az MKSZ jelenlegi törekvései a műszaki könyvtárak és kiadványok területén.                                                                                        Elképzelések és tendenciák a műszaki könyvtárak jövőéért.
Neves előadóink és vendégeink lesznek a BME OMIKK-ból, OSZK-ból, Könyvtári Intézetből, Óbudai Egyetemről, a szerbiai Vajdaságból, Újvidékről, Szabadkáról és a szlovéniai Muraszombatról, továbbá a Hungarológiai és a Századvég kutatóközpontokból. A XANTUSZ Könyvesház pedig a határon túl kiadott műszaki, természettudományos és orvosi, egészségügyi kiadványokat mutatja be.
A részletes programot hamarosan megtekinthetik a KATALIST, a MUSZKON könyvtári levelező lapjainkon és a honlapunkon: http://mke.info.hu/muszaki híreink rovatában.
A konferenciánk résztvevői bekapcsolódhatnak az OSZK Magyar Kultúra Napja rendezvényébe is. Így a 13 és 14 óra közötti szünetben megtekinthetik vezetéssel az igen értékes és látványos 200 éves a Heckenast nyomda kiállítást.   
Láthatják majd a csak ezen a napon kihelyezett Kölcsey és Erkel Himnusz c. műveinek eredeti kéziratait, valamint 17 órától részt vehetnek SEBESTYÉN MÁRTA újévköszöntő koncertjén is.
Minden kedves tagtársunkat, érdeklődő kollégáinkat, ismerősöket és barátainkat szeretettel hívjuk és várjuk az MKSZ vezetősége nevében.

Nagy Zoltán 
elnök